jkorsvik/nowiki_second_scrape_merged huggingface dataset:
NSB Arkitektkontor

NSB Arkitektkontor (senere kjent som NSB Eiendom Arkitektkontoret) var et norsk arkitektkontor som fungerte fra 1913 til 2000. Kontoret lå under Norges Statsbaner, senere NSB AS og var mer eller mindre alene ansvarlig for utforming av både stasjonsbygninger og andre bygg tilknyttet jernbanedriften. Arkitektkontoret ble opprettet på grunnlag av å få lavere prosjektkostnader som følge av at statsbanenes bygninger fra midten av 1850-årene var blitt tegnet av private arkitekter.
Kontoret gjorde seg spesielt bemerket ved ombygningen av stasjonene på Drammenbanen under omleggingen til dobbeltspor, bygging av stasjoner langs Sørlandsbanen, Raumabanen og Nordlandsbanen. NSB Arkitektkontor tegnet også stasjonsbygninger og flere enkeltbygninger langs andre mindre banestrekninger. Etter andre verdenskrig ble jernbaneutbyggingen nedtrappet i Norge, og etter dette fokuserte kontoret på nybygg av servicebygninger samt modernisering av eldre stasjonsbygninger.
NSB Arkitektkontor fulgte mer eller mindre tidens stilutvikling med sine bygninger, dog med enkelte begrensninger i økonomien som førte til sparsommelig detaljering. Eksempler på dette er nybarokk rundt den første verdenskrig, nyklassisisme fra 1920-årene og funkis frem til etter andre verdenskrig. Arne Henriksen var for øvrig overarkitekt i perioden 1975 til 1989, den samme perioden som arkitektkontoret leverte flere nyskapende og moderne bygninger. Et eksempel på dette er Holmlia holdeplass, som ble premiert med Houens fonds diplom i 1988. Etter omstruktureringen og delingen av NSB i slutten av 1990-årene ble NSB Arkitektkontor lagt ned og videreført i det frittstående arkitektkontoret Linje arkitekter, som i 2012 fusjonerte med CFK arkitekter til Linje Arkitektur


== Kontorets ledere ==
Gudmund Hoel (1913–1947)
Arvid Sundby (1947–1971)
Aasmund Dahl (1971–1990)
Ivar Lykke (1990–2000)


== Utvalgte premierte arbeider ==
Holmlia holdeplass (1982) – Houens fonds diplom i 1988.
Dreiebenkshus ved Lodalen driftsbanegård (1984) – Brunel Award i 1985.
Vognhall ved Lodalen driftsbanegård, Dyvekes vei 2 (1988) – Betongelementprisen i 1989, Houens fonds diplom i 1991.
Kristiansand godsterminal, Langemyr (1991)
Plattformtak på Jærbanen og Stavanger (1992) – Brunel Award i 1992.
Bro ved Ås stasjon (1995) – Brunel Award i 1996.
Flytogterminalen (2001) – Norsk Stålkonstruksjonspris i 2001.


== Litteratur ==
Gunnarsjaa, Arne (2007). Arkitekturleksikon. Oslo: Abstrakt Forlag AS. s. 558. ISBN 978-82-7935-197-9. 


== Referanser ==
The Five Doctors

The Five Doctors er en spesialepisode av den britiske TV-serien Doctor Who, som ble produsert i forbindelse med seriens 20-årsjubileum i 1983. Den ble vist for første gang i Storbritannia 25. november 1983, men hadde allerede hatt sin verdenspremiere i USA på Chicagos PBS-kanal WTTW og andre PBS-stasjoner 23. november.


== Handling ==
En ukjent kraft har plukket opp alle inkarnasjonene av Doktoren og mange av hans følgesvenner og plassert dem i dødssonen på Doktorens hjemplanet, Gallifrey.


== Produksjon ==
Robert Holmes ble opprinnelig valgt ut til å skrive jubileumsspesialen av Eric Saward. Han leverte flere utkast til en historie kalt The Six Doctors, men forlot prosjektet på et tidlig stadium. Saward spurte deretter Terrance Dicks om han ville ta over, noe han takket ja til.


=== Skuespillere ===
William Hartnell døde i 1975 så Richard Hurndall ble valgt ut til å spille den første Doktoren. En scene med Hartnell fra The Dalek Invasion of Earth ble dog brukt som prolog. Tom Baker sa nei til å igjen spille den fjerde Doktoren og de endte opp med å bruke scener fra den uferdige historien Shada for å dekke over dette.
Stig Tronvold

Stig Ove Tronvold (født 10. desember 1956) er en norsk naturfotograf, opprinnelig fra Trøndelag, bosatt i Odda fra 1981.
Tronvold har mottatt en rekke utmerkelser i Norge og utlandet, og har blant annet gått til topps i konkurransen til den internasjonale naturfotograforganisasjonen IFWI. I 1997 ble han kåret til Årets Nordiske Naturfotograf. Hans bilder er publisert i en rekke bøker.
Han er medlem i foreningen Norske Naturfotografer og tilknyttet bildebyrået Samfoto.


== Bibliografi ==
Norsk Tredreiing (sammen med Lars Stana), Forlaget Allehånde (1995)
Norsk Rosemaling (1996)
Norsk Treskjæring (1997)
Ideer fra skogen (1998)
Småfint trearbeid (1998)
Buerdalen Folgefonna (1999) ISBN 82-995320-0-0
Ideer til tredreiing, Cappelen (2000)
François Ravaillac

François Ravaillac (født 1578 i Touvre ved Angoulême i Frankrike, henrettet 27. mai 1610) var en fransk katolikk som er kjent fordi han myrdet Henrik IV av Frankrike den 14. mai 1610.
Ravaillac forsørget seg blant annet som lærer, skriver og sakfører, men hadde store økonomiske problemer. Han ble medlem av Feuillantordenen, men ble tvunget til å forlate den på grunn av sine fanatisk religiøse idéer. 
På denne tiden florerte det rykter om at hugenottene hadde planer om å organisere en såkalt Bartolomeusnatt for katolikkene. I 1609 hadde han en visjon som sa at han skulle overtale Henrik IV til å omvende hugenottene til den katolske lære. Han fikk ingen anledning til å treffe kongen og besluttet seg derfor for å drepe han i stedet.  
Ravaillac stjal en kniv på et vertshus og holdt deretter vakt ved en smal gate hvor han visste at kongens vogn ville passere på vei fra Louvre til tøyhuset. Kl. 4 på morgenen den 14. mai 1610 kom anledningen Ravaillac hadde ventet på. Han hoppet opp på vognens høyre hjul og drepte kongen med to knivstikk. Ravaillac ble umiddelbart arrestert og dømt til døden.
På henrettelsesdagen 27. mai 1610 ble han først utsatt for grov tortur foran en jublende folkemasse.  Etterpå ble han revet fra hverandre mellom fire hester (Hengning, trekking og kvartering).


== Referanser ==


== Eksterne lenker ==
Artikkel i Den store danske
I Ru-ma

I Ru-ma (født 15. februar 1978) bedre kjent under artistnavnet Yiruma er en sørkoreansk pianist og komponist. Navnet «Yiruma» betyr bragd på koreansk.
Yirumas best kjente stykker er « River Flows In You (First Love)» (2001), «Love me (First Love)» (2001) og «Kiss the Rain» fra musikkalbumet From The Yellow Room (2003). Yiruma bodde i Osaka, Japan i seks år, og gikk deretter inn i den sørkoreanske marinen i juli 2006, for å begynne sin to år lange militærtjeneste.


== Diskografi ==
P.N.O.N.I. (2008)
H.I.S. Monologue One Day Diary (2006)
First Love (2001)
POEMUSIC – The Same Old Story (2005)
Nocturnal Lights... They Scatter (2004)
From The Yellow Room (2003)
Oasis & Yiruma (2002)
Love Scene  (2001)
Puppy Dung (2001)
First Love (2001)


== Referanser ==


== Eksterne lenker ==
Offisielt nettsted 
(en) Yiruma – kategori av bilder, video eller lyd på Commons 
(en) I Ru-ma på Internet Movie Database 
(en) I Ru-ma på Apple Music 
(en) I Ru-ma på Discogs 
(en) I Ru-ma på MusicBrainz 
(en) I Ru-ma på Spotify 
(en) I Ru-ma på Songkick 
(en) I Ru-ma på Last.fm 
(en) I Ru-ma på AllMusic 
I Ru-ma på Facebook 
I Ru-ma på Instagram 
I Ru-ma på YouTube 
I Ru-ma på Myspace 
Deezer.com – Yiruma
Pasientreiser

Pasientreiser HF, tidligere Helseforetakenes senter for pasientreiser ANS, er et helseforetak eid av de fire regionale helseforetakene Helse Nord, Helse Midt-Norge, Helse Vest (20 prosent hver) og Helse Sør-Øst (40 prosent).​ Selskapet ble opprinnelig etablert 11. mai 2009, men 1. april 2017 ble det felleseide selskapet omdannet til et helseforetak, og byttet navn.Pasientreiser HF har ansvar for drift og utvikling av de ulike datasystemene som brukes ved bestilling, planlegging, gjennomføring og kontroll av pasientreiser. Dette gjelder saksbehandlingssystemene, telefonisystemet og ulike støttesystemer.Pasientreiser HF utfører administrative og merkantile fellesoppgaver for de regionale helseforetakene og underliggende virksomheter, og ivaretar ulike nasjonale service- og støttefunksjoner innenfor pasientreiseområdet. Foretaket har ansvar for nasjonalt informasjonsmateriell og er redaktører for pasientreiser.no og informasjon om pasientreiser på helsenorge.no. I tillegg tilbyr Pasientreiser HF de lokale pasientreisekontorene juridisk bistand, opplæring, statistikk, analyser og leder ulike nasjonale prosjekter.Foretaket overtok fra 1. januar 2018 det juridiske ansvaret for tjenesteområdet reiser uten rekvisisjon, og fire avdelingskontor for reiser uten rekvisisjon ble virksomhetsoverdratt til Pasientreiser HF. Foretaket er en del av den medisinske spesialisthelsetjenesten og skal til enhver tid følge de gjeldende overordnede politiske mål for helsetjenesten. Spesialisthelsetjenesteloven, pasientrettighetsloven og helseregisterloven er viktige lover som definerer rammene for virksomheten.


== Referanser ==


== Eksterne lenker ==
Offisielt nettsted
Pasientreiser Arkivert 18. juli 2017 hos Wayback Machine. - helsenorge.no
Gideon Gono

Gideon Gono (født 29. november 1959) er en zimbabwisk bankmann, som fra november 2003 til november 2013 var sentralbanksjef (govenor) for Zimbabwes sentralbank (Reserve Bank of Zimbabwe). 
Gono har vært ansett som sentral i landets økonomiske krise, særlig for økning av pengemengden som drev landets valuta, Zimbabwisk dollar, til hyperinflasjon. Valutaen ble suspendert i april 2009 og all betaling i landet foregår nå med utenlandsk valuta. 
Han har også fått arrestert en rekke forretningsfolk og inndratt lisenser til banker sannsynlig for å plyndre utenlandske valuta. Lite utenlandsk valuta og devalueringen av landets dollar førte også til utbredte problemer med import av sentrale varer, særlig drivstoff og mat.
Gideon Gono var, før han ble sentralbanksjef, sentral i flere banker, sist i Commercial Bank of Zimbabwe. På denne tiden var han også Mugabes personlige bankmann. I november 2008 ble han utnevnt til sentralbanksjef for ytterlige fem år av president Robert Mugabe. Utnevnelsen har vært unilateral i samarbeidsregjering og er svært omstridt. I samarbeidregjeringen har han blitt motarbeidet av finansminister Tendai Biti som har prøvd og til dels lykkes i å begrense Gonos makt. 
Gono har tilegnet seg betydelig rikdommer i forbindelse med sine jobber og som Mugabes personlige rådgiver. Han har tatt over flere farmer etter ekspropriasjoner. Hans nye, svært luksuriøse hus i Harare ble nylig ferdigstilt med 47 soverom. Han eier også et tomt i Malaysia. Han er blant personer fra Zimbabwe som har innreiseforbud i EU og USA. 
I 2009 ble han tildelt den ironiske Ig Nobelprisen av Harvard University i Cambridge (USA), en slags anti-Nobelpris for at han ga folk en enkel hverdagsmåte å omgås med tall opp til et hundre trillioner.


== Referanser ==
Randsfjordørret

Randsfjordørret er en fellesbetegnelse for storørret (Salmo trutta lacustris) som lever i Randsfjorden, Norges fjerde største innsjø. Randsfjorørreten består av flere stammer som gyter i elver som drenerer til fjorden. Den som blir fysisk størst av dem kalles dokkaaure og gyter i Dokka/Etna. Nesten hvert år fanges det fisk av denne stammen som veier mer enn 10 kg.


== Se også ==
Mjøsørret
Tyrifjordørret
Arne Henriksen

Arne Henriksen (født 26. februar 1944 i Søndre Land) er en norsk arkitekt som har arbeidet innenfor postmodernismen og som er særlig kjent for sitt arbeid med jernbane- og forstadsbanebygg.Henriksen vokste opp i Bærum, og ble uteksaminert ved Norges tekniske høgskole (NTH) i Trondheim i 1971. Han ble ansatt ved NSB Arkitektkontor i 1975 og arbeidet ved dette kontoret frem til 1989, da han startet sin egen praksis. Fra 1989 til 1992 var han også professor i form og tegning ved Arkitekthøgskolen i Oslo.
Med egen praksis fra 1989 arbeidet han særlig innenfor transportsektoren, og tegnet både stasjonsanlegg og driftsanlegg for Oslo Sporveier og Norges Statsbaner, senere NSB AS. På oppdrag for sistnevnte mottok NSB Statens byggeskikkpris som byggherre for Lillestrøm stasjon, som var tegnet av Arne Henriksen. For Oslo T-banedrift har han tegnet flere stasjoner langs Holmenkollbanen, Røabanen og Sognsvannsbanen, samt alle stasjonene på den oppgraderte Kolsåsbanen. Henriksen har vunnet Houens fonds diplom tre ganger (1988, 1991 og 2008) samt Treprisen i 1996. Henriksen mottok Grosch-medaljen i 2014.


== Utvalgt virke ==

Holmlia holdeplass (1982) – For NSB Arkitektkontor, Houens fonds diplom i 1988.
Vognhall ved Lodalen driftsbanegård i Dyvekes vei 2 (1988) – For NSB Arkitektkontor, Betongelementprisen i 1989 og Houens fonds diplom i 1991.
Frognerseteren stasjon (1993)
Slependen holdeplass (1993)
Lillestrøm stasjon (1998)
Norges Varemesse på Lillestrøm sammen med Erik Bystrup (2002) – Houens fonds diplom i 2008.
Sandvika stasjon
Avløs base
Bekkestua stasjon - Bærum kommunes arkitekturpris 2012


== Referanser ==


== Eksterne lenker ==
CV/verksliste hos ah-arkitekter.no
Omansk rial

Rial (arabisk: ريال, valutakode: OMR) er valutaen i Oman. Den er delt inn i 1000 baisa (بيسة).
Før 1940 var indisk rupi og Maria Theresia-daleren (lokalt kjent som rial) hovedvalutaene i Oman.
I 1970 ble rial saidi innført som Omans valuta. Den var bundet til britisk pund og erstattet gulfrupien. Rial saidi ble erstattet av rial omani i 1973.


== Valører ==
Mynter i sirkulasjon: 5, 10, 25 og 50 baisa
Sedler i sirkulasjon: 100 og 200 baisa, ½, 1, 5, 10, 20, 50 rial
Torna a Surriento

«Torna a Surriento» er en napolitansk sang, skrevet av Ernesto De Curtis (melodi) og hans bror Gianbatista (tekst). Det sies at den ble skrevet i 1902. Den ble offisielt copyrigtet i 1905.
Claude Aveling har skrevet en engelsk tekst («Come Back to Sorrento»). Doc Pomus og Mort Shuman har omarrangert den og skrevet en annen engelsk tekst til Elvis Presley («Surrender»).  


== Versjoner ==
Francesco Albarese
José Carreras
Franco Corelli (utgitt på LP-platen Franco Corelli Sings Neapolitan Songs (HMV) i 1960-årene)
Giuseppe Di Stefano
Plácido Domingo
Benjamino Gigli
Mario Lanza. Innspilt i Radio Recorders Studio 8. juni 1951 og utgitt på plate for RCA Victor Records. Han fremførte den også i filmen Serenade fra 1956
Robertino Loretti
Dean Martin. Som «Come Back to Sorrento». Innspilt 19. november 1951 og utgitt på 78-platen Capitol  2140 og singlen Capitol F-2140
Luciano Pavarotti with Meat Loaf. Som «Come Back to Sorrento». Utgitt på CD-platen For the Children of Bosnia (Decca Records) i 1996)
Luciano Pavarotti. Utgitt på LP-platen O Sole Mio (Decca SXL 670) i 1976)
Elvis Presley. Innspilt i RCA Studio B, Nashville, 30. oktober 1960 Utgitt på singlen RCA Victor 47-7850 (mono) og RCA Victor 61-7850 (stereo) i februar 1961. Produsent var Steve Sholes.


== Norsk versjon ==
Christian Hjorth-Clausen har skrevet en dansk tekst som den norske bygger på. Den norske tittelen er «Sol på havet».


=== Innspillinger ===
De to His Master's Voice-platene er samme innspilling.


== Fotnoter og referanser ==
Saotomesisk dobra

Dobra (valutakode: STN) er valutaen på São Tomé og Príncipe. Den er delt inn i 100 cêntimos.
Dobraen ble innført i 1977 og erstattet saotomesisk escudo. São Tomé og Príncipe undertegnet i 2009 en avtale med Portugal som binder dobraen til euroen.
Den 1. januar 2018 trådte en pengereform i kraft der 1000 gamle dobra ble verdt 1 ny dobra. Nye sedler med verdiene 5, 10, 20, 50, 100 og 200 nye dobra ble innført. De to laveste valørene ble produsert som polymersedler. En myntserie med pålydende 10, 20 og 50 cêntimos, samt 1 og 2 nye dobra, ble også satt i sirkulasjon. De nye sedlene og myntene har motiv fra saotomesisk natur.
I forbindelse med reformen ble ISO-koden for den saotomeiske myntenheten endret fra STD til STN.


== Referanser ==
Libysk dinar

Dinar (arabisk: دينار) er myntenheten i Libya. Libysk dinar har ISO 4217-kode LYD. En dinar er 1000 dirham (درهم). Den libyske dinaren ble innført i 1971 og erstattet det libyske pundet. Den libyske dinaren utgis av Libyas sentralbank, som også kontrollerer banksystemet og regulerer kredittmarkedet. I 1972 ble Libyan Arab Foreign Bank etablert for å håndtere utenlandske investeringer.


== Se også ==
Dinar


== Eksterne lenker ==
(en) Money of Libya – kategori av bilder, video eller lyd på Commons 
(en) Hjemmesiden til Libyas sentralbank, Central Bank of Libya
Nord-sør motorvei (Vietnam)

Nord-sør motorvei er en motorvei under bygging i Vietnam. Den går fra Hanoi til CanTho. Total lengde blir 1 900 kilometer. Denne ruten vil krysse følgende provinser: Hanoi, Ha Nam, Nam Dinh, Ninh Binh, Thanh Hoa, Nghe An, Ha Tinh, Quang Binh, Quang Tri, Thua Thien-Hue, Da Nang, Quang Nam, Quang Ngai, Binh Dinh, Phu Yen, Khanh Hoa, Ninh Thuan, Binh Thuan, Dong Nai, Ho Chi Minh-byen, Long An, Tien Giang, Vinh Long, Can Tho. Noen deler er fullført. Hele veien blir ferdig i 2020. Total kostnad er 18,5 milliarder USD. Langs denne veien skal det også bygges en høyhastighetsbane.
Konkuk University

Konkuk University (koreansk: 건국대학교) er et privat universitet lokalisert sørøst i den sørkoreanske hovedstaden Seoul, nær Hanelva. Universitetet er knyttet til Seouls undergrunnsbane med en egen undergrunnsstasjon. Universitetet fokuserer på teknologi, vitenskap og forskning.


== Eksterne lenker ==
Offisielt nettsted 
(en) Konkuk University – kategori av bilder, video eller lyd på Commons
Pursat (provins)

Pursat (khmer: ខេតុពោសាត់) er den fjerde største provinsen i Kambodsja. Den ligger i den vestlige delen av landet og grenser (med klokken fra nord) mot Battambang, Tonle Sap, Kampong Chhnang, Kampong Speu, Koh Kong, og Thailand. Den ligger mellom Tonle Sap og den nordlige enden av Krâvanhfjellene. Elven Pursat deler provinsen i to og renner fra Krâvanhfjellene i vest til Tonle Sap i øst. Hovedstaden, som deler navn med provinsen, ligger 174 kilometer nordvest for Phnom Penh og 106 kilometer sørøst for Battambang. 


== Administrativ inndeling ==
Leeds Town Hall

Leeds Town Hall er en bygning på Headrow i Leeds i England. Den ble tegnet av Cuthbert Brodrick i nygotisk stil og reist 1853–1858.  Bygningen er vernet (Grade II). 

		
		
		
		


== Eksterne lenker ==
Offisielt nettsted 
(en) Leeds Town Hall – kategori av bilder, video eller lyd på Commons
Candy Dulfer

Candy Dulfer (født 19. september 1969 i Amsterdam, Nederland) er en nederlandsk musiker som spiller smooth jazz på saksofon. Candy Dulfer spilte sin første solo på scenen sammen med sin fars band De Perikels. 
Hun begynte å spille på saksofon i en alder av seks år. Hun har hatt sitt eget band, Funky Stuff, siden hun var fjorten år gammel. På 1980-tallet var så godt som alle hennes konserter i Nederland utsolgt. Internasjonalt gjennombrudd fikk hun i 1990, spesielt med en filmmelodi «Lily was here» som hun spilte sammen med Dave Stewart fra Eurythmics. Hennes debut-album «Saxuality» fra samme år mottok en Grammy Award-nominasjon, og hun fikk spille med Pink Floyd under gruppens konsert i Knebworth i juni.
I løpet av de neste årene har hun gitt ut i alt ni studioalbum, to konsertalbum, og en samleplate. Hun har opptrådt og spilt inn sanger med flere andre musikere, blant annet hennes egen far Hans Dulfer, og andre kjente musikere som f. eks. Prince, Dave Stewart, René Froger, Van Morrison, og Maceo Parker.


== Referanser ==


== Eksterne lenker ==
Offisielt nettsted 
(en) Candy Dulfer – kategori av bilder, video eller lyd på Commons 
(en) Candy Dulfer – galleri av bilder, video eller lyd på Commons 
(en) Candy Dulfer på Internet Movie Database 
(en) Candy Dulfer hos The Movie Database 
(en) Candy Dulfer på Discogs 
(en) Candy Dulfer på MusicBrainz 
(en) Candy Dulfer på Songkick 
(en) Candy Dulfer på Last.fm 
(en) Candy Dulfer på AllMusic 
Candy Dulfer på Twitter 
Candy Dulfer på Facebook 
Candy Dulfer på Myspace 
Candy Dulfer på Myspace
Bloody Beetroots

Bloody Beetroots er en italiensk duo som spiller elektronika og dansemusikk. Gruppen ble dannet på slutten av 2006 av produsenten og regissøren Bobby Rifo sammen med DJen Tommy Tea.
Deres singel Cornelius som kom ut i 2008 havnet på Topp 100-listen på den internasjonale iTunes-nedlastingene for dette året. Dette albumet blir betegnet som et fullstendig kunstprosjekt som består av både musikk, videoer og mote. 


== Referanser ==


== Eksterne lenker ==
(en) Offisielt nettsted 
(en) The Bloody Beetroots – kategori av bilder, video eller lyd på Commons 
(en) Bloody Beetroots på Apple Music 
(en) Bloody Beetroots på Discogs 
(en) Bloody Beetroots på Discogs 
(en) Bloody Beetroots på Discogs 
(en) Bloody Beetroots på MusicBrainz 
(en) Bloody Beetroots på MusicBrainz 
(en) Bloody Beetroots på MusicBrainz 
(en) Bloody Beetroots på MusicBrainz 
(en) Bloody Beetroots på SoundCloud 
(en) Bloody Beetroots på SoundCloud 
Bloody Beetroots på Twitter 
Bloody Beetroots på Twitter 
Bloody Beetroots på Facebook 
Bloody Beetroots på Facebook 
Bloody Beetroots på Instagram 
Bloody Beetroots på Instagram 
Bloody Beetroots på YouTube
Norske landskapsarkitekters forening

Norske landskapsarkitekters forening (NLA) er fagorganisasjonen for norske landskapsarkitekter med godkjent utdanning. Det er bare Norges miljø- og biovitenskapelige universitet, Ås som har slik utdanning, en mastergrad i landskapsarkitektur. De som søker opptak uten å ha gjennomført dette studiet, må kunne vise til relevant utdanning, praksis eller annet som kvalifiserer til opptak. Dette blir så behandlet individuelt av en egen komite i NLA.


== Lokalavdelinger ==
Laget har lokalavdelinger i Oslo/Akershus, Hedmark/Oppland, Østfold, Telemark, Agder Rogaland, Hordaland og Finnmark.  


== Eksterne lenker ==
Organisasjonens hjemmeside
Dark Funeral

Dark Funeral er et black metal-band fra Stockholm, Sverige. De er et av de bandene som dukket opp i Sverige under den andre bølgen av grupper som spilte black metal.
Gruppens lyriske temaer har tradisjonelt handlet om satanisme og anti-kristendom. I deres tidligere år dreide deres lyriske emner seg om skildringer av Helvete og Satan. Dark Funeral ble grunnlagt av gitaristene Blackmoon (David Parland) og Lord Ahriman i 1993. Kort tid etterpå ble trommeslager Draugen og bassist og vokalist Themgoroth med i bandet. 
Deres selvtitulerte og selvfinansierte album, Dark Funeral, ble spilt inn i 1994 på Dan Swanö's Uni-Sound studio i januar 1994. Albumet ble utgitt 4. mai samme år. Dette var samme dag som bandet spilte sin første konsert på Luse Lottes Pub i Oslo, Norge.


== Eksterne lenker ==
(en) Offisielt nettsted 
(en) Dark Funeral – kategori av bilder, video eller lyd på Commons 
(en) Dark Funeral på Apple Music 
(en) Dark Funeral på Discogs 
(en) Dark Funeral på MusicBrainz 
(en) Dark Funeral på Encyclopaedia Metallum 
(en) Dark Funeral på Spotify 
(en) Dark Funeral på Songkick 
(en) Dark Funeral på Last.fm 
(en) Dark Funeral på AllMusic